
Sur la unua paĝo ni metas la versaj 
. kvazaŭniaprogramdeklaro. 


ankaŭ la poezifako. 

Sed la vera, eĉ neŭtrala (t e. ne havanta karakteron de klasbatalo) sed 
sana arto, kiu havas valoron de klasikeco, ne devas esti forgesata de ni. 
^^■tfMfeMriHl|liHriHMHftBM||,Sononroj , tradukita de ma talenta 

Poe laŭ la rusa variaĵo de K. Balmont. 

Koroj subtilaj de la trubaduroj 
ne trovos ĉe ni perlajn kolektojn. 

Ni nin ne banis en helaj lazuroj\ 
en pitoreskaj; graciaj vortplektoj. 

Niaj koroj lace sangogutas, 
per fulgoj de fandej’ kovritaj. 

Kaj verslingvo nia krude krutas , — 
naskis ĝin fabrikoj kaj militoj . ' 

\ . V i . * *. .i * * . " • 

k/ Sf/tf, mildaj estetikuloj, 
parfumitaj kaj flutsonaj koroj; 
nur ahtualon vidas la okuloj 
de nia muz’, jugita de laboroj. 


Vi — sub siringoj sidas belpoze, 
fumojn incensajn spiras la pulmoj. 
Ni — ĝuos poste ĉielon ripozan, 
dume nin brogas skarlataj fulmoj. 

Por markizinoj vi brodis sonetojn, 
estetik-jukon vi gratis de burĝoj. 

Ni — de la kruda real* ŝiris retojn, 
iris al lukt’ sub standardoj helruĝaj. 

Grizas la mond’, sed la proletlaboro 
ĝin faros brila, juna ĉielarko. 

Kaj fian belon , kreitan de la Oro , 
fatale trafos historia sarko. 

Marŝas ni en peze-paŝa iro, 
per nia plum’ knedante la konkreton. 
Preparas vojon ni, mallertaj pioniroj, 
al la post ni irantaj majstr-poetoj. 

La smirga fako en la uzino estis izolita de 1’ laborejo per vitraĵ 
vandoj. La seka smirga kaj ŝtala polvo kuŝiĝis sur la fenestrojn kaj 
senbriligis ilin. Nenio estis videbla el tio, kion oni faris tie. Incendioj 
da fajreroj rapide eklumigadis la vitran kaĝon kaj sur la fenestroj 
trakuradis la ombroj ĉu de homoj, ĉu de fantomoj. Seninterrompa 
obtuza bruo eliris el la kaĝo. / 

La Jaboron ĉe la seka smirgo eltenis nemultaj. Jam post duon- 
jaro la homoj ŝajnis duonmortaj, ili fariĝis palaj kaj neparolemaj. 
Homeca Icaj viveca estis en ili nur Ia koleremo. Maksimume post 
jaro ili forlasadis la laboron. Ili kolektis Ia instrumentojn, ĵetis ilin 
salve al la vitra budo kun malbenoj, kraĉis kaj postulis maldungon. 

Eltenis nur unu. Tiu estis la maljunulo. La ostoj liaj estis her- 
kulesaj, la staturo — eksterordinare alta, la brusto — plej larĝa. 

Iam li estis la plej bona luktanto, en la urbo, la plej bela, li eĉ 

ŝajnis esti favorito de I’ vivo. 

» 

Nun restis ĉe li la samaj herkulesaj ostoj, sed la muskoloj sekiĝis, 
la brusto enpremiĝis. La kapo lia komencis griziĝi, sed la polvo 
formanĝis la grizaĵojn kaj la hararo fafiĝis cindrokolora. 

La estro ŝatis trakuri la metiejojn ĵus antaŭ la fajfsignalo; li postulis- 
ke oni finu laboron minutprecize je la dekdua. 

* . V , 

Li enkuris iufoje en la smirgan kaĝon. Li malfermis la pordon 
kaj ... ŝtoniĝis. Antaŭ li estis fantomo: alta fortulo, tute griza — 
griza vesto, griza kapo, grizaj vizaĝo kaj manoj. Sur la okuloj estis 
nigraj okulvitroj. 

* *• # - ‘ ^ ^ * I* * . ; . ‘-4 „ # 4 ^ .jd T* *’ i W * > • \ ^ 

Homo, kutiminta al la fabrika bruo, povas tra la fera bruego aŭdi 
la malpezan knaron de la pordo: la maljunulo ĉesis la laboron kaj 
demetis la okulvitrojn. La estro rimarkis larmojn ĉe li. 

— f Cu vi ploras? 

• * 

La.maljunulo eksvingis Ia kapon kaj montris la polvon. 

— Ha! ĉi estas venena ... — diris la estro. — Ĉu delonge vi 
laboras? 

. La maljunulo jam kelkjare al neniu parolis: la laboro kutimigis 
lin silenti, la seka brusto respondis per tusado al ĉiu vorto de Y mal- 
junulo. 

— Tridek kvin ... — tradentigis li. )) 

Lia voĉo ekŝajnis timiga al la estro.. ^ 

Ĉe li tuje aperis la penso: ĉu li ne estas unu el tiuj, kiujn oni 
tenas por agitado en la uzino. Ili varbas homojn al sindikato, al 
partio; ili parolas dum la kunvenoj. Tiuj homoj povas ŝanceligi 
milionojn per sia eltomba voĉo. 

Diru, ĉu vi dum 1905 jaro ne partoprenis ĉe la mitingoj? 

.Ne ... — rompe respondis la maljunulo. 

Kaj vi ne estis deputito? 

Voĉo mankas ... — raŭkis la respondo. 

La estro perdiĝis en konjektoj. 

La ektusinta maljunulo ion eldiris, sed Ia estro ne komprenis. 

— Vi.devus ripozi ... — diris la estro. — Mi klopodos por vi 
pri dumviva pensio ĉe la uzino. " • 

La . maljunulo iskuis la kapon. 

Li provis paroli, sed li ne povis. 

Fine li venkis la pezaĵon, premintan lian bruston, kaj firme eldiris: 

Mi estas delegito. . f M v ~ ^ * 

— De kiu? ... — timigite kaj mire demandis la estro. 

— De tiuj ... — montris la maljunulo al la tero. 

Sed de kiu? De kiu? ; 

De ih\ kiuj foriris , .. 

Kien? 

■ 1 . - * " ^ 5 ‘ - K J • ‘ 1 V „ 

Tien ... — montris la maljunulo malsupren, sub la stablojn. 

— stn Ia tombon ? 

La transmisio ektremis, malpliigis ŝian tonon. 

Ekbruegis la fajfilo. : 

La maljunulo forvestis la jakon. 

La uzino haltis. Ekaŭdiĝis krioj, parolado kaj rido de Ia eliranta amaso. 
La maljunulo, ne salutante Ia estron, rapide eliris el la kaĝo. 
Mallaŭte iris la estro post li. 

La maljunulo entranĉiĝis en la amason; li estis je la tuta kapo 
pli alta ol ĝi. 

Tuj la krioj kaj rido forflugis. 

La uzino mutiĝis. Kaj sub ĝiajn arkaĵojn, kiel en tomba kripto, 
fluis kaj batiĝis la tusado de V maljunulo. 

Li tiel obtuzbrue kaj surde tusis, ke lia tusado ŝajnis esti la plej 
perfekta parolo, la parolo de tiuj, kiuj estas en tomboj. 

Kaj por momento ŝajnis, ke la uzino halti» ne pro la fajfsignalo, 
sed ke la radoj rigidiĝis pro tiu tusado. . - 

Unu, unueca sopiro en Ia amaso. Eksopiris la gigant-uzino, kaj la 
smirga polvo, elpenetrinta el la kaĝo, mallaŭte trafis sur la kapojn de 
la homamaso. La amaso moviĝis, mallaŭtiĝinte, kvazaŭ subite perdinte 
la junecon. La paŝoj ĝiaj, malurĝigitaj kaj senritmaj, parolis pri tio, 
ke dum la vivo, iufoje, la plej ordinara eliro transformiĝas je procesio. 
La maljunulo ĉi-fojon ektusis tiom forte, kiel neniam. 

Li komencis sufokiĝi kaj, ĉirkaŭita de 1’ homamaso, ekfalis. 

Kaj senagonie 1i mortis. 

La maljunulon oni entombigis post du tagoj. 

< Ekmallaboris ĉiuj fabrikoj de nia “Nigra antaŭurbo“. Oni ne 
laboris ankaŭ ĉe la naftominejoj. - 

Malintense, nur por konservi Ia fajron, brulis en la hejtejoj . .. La 
uzinaj tuboj fumis kaj staris sur la fono de la ĉielo kiel estingitaj 
kandeloj • en Ja templo de 1’kapitalo. La supraĵoj mutaj kaj nigraj 
ŝajnis funebraj gigantoj, klinintaj malsupren la kapojn. 

La laborista amaso iris sen kantoj, sen preĝoj, kvazaŭ kondamnita 
je silento. / « 

Nek vortoj, nek paroladoj estis diritaj. 

Nek unu krono estis metita; ĉiuj sciis, ke Ia smirga polvo, kiu 
forportis la maljunulon, morgaŭ penetros en la tombon kaj pereigos 
la kronon, kaj la koro de la laborista amaso estos ankoraŭfoje sen- 
honorigita. 

Sur la tombon oni metis Ia smirgan ŝtonon, ĉe kiu laboris la 
morlinto; tio estis lia lasta deziro. 

Sur la ŝtono per diamanto oni gravuris Ia surskribon: 

“A1 la agitanto de P Nigra Antaŭurbo, nesciinta vortojn“. 

+ L "" S 1 ' 1 * V t' 4 * i * * L K 'A t 

E1 la rusa tradukis V. Kuztniĉ. 

Sonorilo/ kaj sonoriletoj 


EDOAR POE — K- BALMONT 

> Veturiloj glitas for, 

Glitas for! 

Sonorilas gaj-sonor’, 

La arĝenta venta sono dolĉe plenas je langvor*, 
En la kanto sonbruanta tintas revo de 1’ador’. 

Ho sonoro diafana , 

•Kvazaŭ sona rid’ infana, 

En sereno de V vesper* 

Ĝi rakontas ke sur ter* 


Post la tagoj de sopiroj 




Venas dolĉo de l’ admiroj 
Kaj ni ĝuas la delirojn — la delirojn de l’ esper . 

Veturiloj glitas for, 

Sonorilas gaj-sonor, 

Steloj aŭdas la parolon de sonanta trila ĥor\ jl 

Kflj aŭdante brilas oE, % 

Kflj revante, kaj brilante naĝas en ĉiel-vapor’, 

Kaj en lum’ varia-trema 
En la ravo silentema 

Kan sonoro, kun la kanto tintas revo de l’ adoE. 


II • v 

Jen edziĝa gaj-sonor’ 

De la or’! 

Kiom mildas la beato en la kanf de juna kor’! 

En la nokto kaj trankvilo 
fes flamas la pupilo 
Kun la hef , 

El ondaf de kantoj-sonoj ĝi rigardas al ĉief. 

El alvokaj sonoriloj 
Plenaj je fabelaj triloj 

Altiĝante kaj falante ŝprucas briloj kun ŝancel’ 

Kun mallum kaj luma hel’ 

Kaj rigardas sen ribef 

Al estonto kie dormas senzorgeco kaj trankvil’ 
Kiun * kantas melodio de la ora sonoril’! 

/€vz alarmas kupra son * . * ■■ . ■' 5 

Kvazaŭ hurlas la demon* ! 

_ . - 

• < 

Tiuj bruoj, muĝaj skuoj laŭtas pri terur-malbon’. 

Kvazaŭ petas helpi nun, 
ĵetas krion al mallum’, 

Al orel’ de nokf profunda. 

Ciu bru’ — . 

» 

/£/z mallonga, jen abunda 
Komunikas pri detrif, 

Koj ektimo pri tortuf 
Tiel kreskas en terur’ 

Ke sonoroj disŝiritaj, nekapablaj al sonad’ 

Povas nur sin tordi, tnordi kun la krio pri helpad’ ! 

f Jfcfrfe 

Nur petegi pri indulgo 
Kaj al flamo, kaj al fulgo 
ĵeti ĝemojn pri kompaf! 

Furioza fajF purpura, 

Surda kaj kun bru’ terura, 

En brulad’ 

».*k V, 

Sur tegmentoj flugas salte 

0 

Jen pli alten, alte, alte, 

Kvazaŭ diras sen kompaf: 
v — Volas mi 

Alten fugi, flagre fugi ĝis la luno kaj radi’, 

Aŭ mi rnortos, aŭ momente kaptos lunon incendi’! 

, Ho alarm’, alarm-sonor’, 

Se vi povas jeti for 

Tiun fajron, tiun flamon, tiun brilon de kolor, 

Tiun bildon de frabi’, . 

Kiun vi sonorsciigas’ plore kun la ĝema kri’! 

Mankas savo de f kruelo, 

Cie — flamo, fajra helo, 

— ardo kaj ribelo! 

Via son’, : 

■ 0 * . .* •' r # ' • 

La ĥaoso de f infero, 

Nin informas pri danĝero, — 

Jen elkreskas malfeliĉo, jen forjluas kiel ond’. 

Ni sentime kaptas ondojn en vibrado de fsonoF, 
Kuj defalas, kaj metalas ĝemoj de la kupra ĥor’! 

’// funebra vokas son f , 

Longa son f ! 

La maldolĉ-doloro sonas pri maldolĉa vivo-dron . 
Fera sono nun anoncas pri malĝoja tomba ŝton f ! 

Kaj nevole kun la trem f 
Ni forgesas pri ĝojem f 

Kaj ni ploras, rememoras, ke ni mortos ankaŭ mem. 

Senindulge unutona, 

Kvazaŭ voko regiona — 

La funebra peza son f — 

— La admon f — 

Kiel ĝem f koler-dolora, 

Larmeplora 

Nun fariĝas longa bru f 

Kaj ĝi diras, ke vivinto por dolor’ ne vivos plu. 

Sonoriloj ruĝe-flavaj 
Al nepravaj kaj al pravaj 
Nun ripetas - pri la ; sorf : ' • 

Ke la koron premos ŝtono, kaj okulojn fermos mort’. 

fen funebras torĉa flam \ . 

De la turo iu kriis, iu laŭtas en proklam’, 

Iu nigra staras jam , 

Kaj ĝi ridas kun malam’, , ' 

Kaj ĝi bruas' pri la . sam, 

Sonorilon ĝi aliras, \ 

Sonorilon bruan tiras, *. . . * 

Sonorilo ĝem-sopiras, 

Ploras en trankvil-aeF 

Kaj etende-longe diras pri la dormo en la ter’. 

Tradukis S. Rublev (Odessa) marto 1924). 

HOMO 

HERMINIA ZUR MŬHLEN 


% « * 

Car venis la vintro kaj neĝo rapidege turniĝadis super la frostiĝ- 
inta tero, la mastroj de la mondo ordonis al ĉiuj homoj, ke ili kun- 
venu pro granda homnombrado. 


i 


Venis la popoloj orientaj kaj okcidentaj, el la suda ardo kaj el 
Ia norda rigideco glacia. Maljunuloj kaj junuloj venis, sanaj kaj mal- 

sanaj. Riĉuloj alveturis per admirindaj ĉevaloj, per spiregantaj aŭtoj 

antaŭ la grandan palacon, en kiu la mondmastroj oficis. Malriĉuloj 
aliraĉis lacaj, de la vojo lamigitaj. Kadukuloj estis alportataj per 
\ portiloj. 

Malgranda nealta pordo kondukis al pompa ĉambrego, en kiu sidis 
tri homnombrantoj sur luksaj* tronsimilaj seĝoj — du maljunuloj kaj 
juna viro. 

Po unu Ia homoj devis trapasi la pordon kaj diri al la trio sian 
devenon, naciecon kaj nomi la landon, en kiu ili deziras vivi. 

Estis noktiĝinta kaj la ^fortoj dp la tri uloj elĉerpiĝis. En iliaj 
kapjoj dancis la nomoj kaj “popoloj u kaj de muroj ĉambregaj denove 
reeĥis: 

(i * 

Mi estas germano 
Iafoje iu diris fiere: 

judo 

— “Por mi nacieco valoras neniom, mi estassocialisto, revoluciulo 

m&m 'ii' 1'iflriT HfiaSi HflaSi ^ff ~Wmmm 

Lasu eniri la lastan — ekmurinuris unu el la maljunuloj al servisto. 

Altkreska viro maldikega eniris Ia ĉambregon, akompanate de juna 
virino graveda. Ŝi ne toleris esti haltigita kaj ĉar krom tio ili ambaŭ 
estis Ia lastaj — la trio permesis al ili kunan eniron. 

• __ v' L, .. 

La viro altabliĝis kaj la unua maljunulo demandis lin kiel kutime: 
— Kiu vi estas? vV- ' . : 

_ »*r - ^ _ V • 

Mirigite la viro ekrigardis, sed respondis nehezitante: 
mŝ — Homo.®te. 

La trio rigardis konsternite unu Ia alian, ambaŭ maljunuloj pene 
subpremis la rideton. . ' V; iĵi I 

La junulo intencis helpi al la fremdulo, demandante lin: 

— Kiu popolo estas via? 

— Ĉiuj popoloj de la tero estas mia popolo. 

Unu el la maljunuloj senpacience levis la ŝultron: 

— Kiun landon vi nomas via patrio? 

— Ĉiun, loĝantan de homo. 

— Kiu lingvo estas via? 

— Ĉiu, en kiu sonas paroloj de amo kaj frateco. 

La trio estis embarasita. A1 kiu kategorio oni enregistru ĉi viron? 

Deve al la juna viro venis penso savanta: 

. 

— Via edzino*estas graveda. Kio estos via infano? 

Mirigite levis la okulojn la viro al la demandanto: 

buŝo: 


Homo, kiel mi kaj kiel la patrino. 

Kie vi intencas vivi? 

Ĉie ajn, kie ni trovos laboron. 

Sed pro dio, — ekkriis ambaŭ maljunuloj kvazaŭ el la sama 
— vi do devas aparteni al iu nacio? 

Kaj kviete, kiel oni parolas al neprudentaj infanoj, respondis la viro 










refoje: 


Mi estas homo. 





















































Ekkoleris la maljunuloj pro tio kaj forpelis la viron en Ia nokton. 
Ŝanceliĝante sekvis la ino juna, ĉar ŝia suferhoro estis proksima. 

La trio restis por momento silente. Preskaŭ timego ekkaptis ilin. 
Poste unu kun moko diris per tremanta voĉo: 

— Tiu stultulo. Homo! Homo . . . Kio estas tio? Ĝin oni povas 
enkategoriigi, enregistri en neniu fakon . . 

Kaj la dua maljunulo diris ironie: ' , 

— Lia edzino naskos homon? 

La junulo estis tre serioziĝinta, liaj okuloj ŝajnis rigardi en mal- 
proksimojn. EI ĉi malproksimoj refalis radi-brilo en lian rigardon. 
Li ripetis mallaŭte la parolojn de la rrtaljunulo, preskaŭ kun timema respekto: 
— Kaj lia edzino naskos homon .. . 

* m r* , f f 

Sed el lia buŝo ĉi paroloj sonis tute malsame .. . 

E1 la germana trad. Setiheredigito. 

PARADOKSOJ 



- ' ; KASTELANO 

Du virinoj staras antaŭ .buĉejo. Unu el ili diras al Ia alia: 

— Rigardu la bedaŭrindan bovidon, kiun oni baldaŭ buĉos. Tre 
belajn okulojn ĝi havas. Ĝi blekas, kvazaŭ ĝi volas voki la patrinon 
por helpi kontraŭ la kruelaj homoj. 

■ — Jes, — respŭndas nun la alia: — ŝajne ĝi antaŭsentas sian 
baldaŭan morton. Estas vere' nur kruelaj kaj sensentaj homoj povas 
trankvile mortigi tian bestop. Mi ne povus eĉ nur rigardi buĉadon 
de iu besto. Ni fpriru! , 

Atendu momenton! Kun larmoj de kompato en la okuloj la unua 
nun rediras: — mi nur volas ankoraŭ rapide aĉeti funton da tiu ĉi 
bongusta kolbaso por nia hodiaŭa vespermanĝo. 3 


• , En lemejo antaŭ leciono. Pli frue ol kutime en la klasĉambron 
eniras la instruisto, fumante cigaron. Kun severa mieno li vokas al 
si la 13jaran Karlon: 

— Hieraŭ vespere mi vidis vin ĉe stratangulo kaj vi fumis cigaredon. 
Vi do scias, ke tio estas malpermesata por infanoj, — ankaŭ ĝi estas 
malsaniga por pulmoj. Nun diru al mi, kial vi fumis? 

La pala timema knabo ne scias iun respondon je tiu ĉi demando. 
Sed la instruisto devigas lin per minaco de batoj je respondo. Fine, 
la knabo plorante diras: i ' 

— Mi fumis ... ĉar ... mi fumis . . . ĉar . .. la aliaj ... ankaŭ fumis ... 

— Pro tio mi devas puni vin, diras la instruisto. Li formetas la 
brulantan cigaron kaj batas la knabon per bastono. Poste li tute 
trankvile daŭrigas sian fumadon. > ^ 










Sur la trotuaro kuŝas militkriplulo. Mankas ambaŭ gamboj. Li 
petas almozon — ĉar la dankema — kara — patrio ne donas sufiĉe. Du 
sinjorinoj preteriras kaj ekhaltas por rigardi la bedaŭrindulon. Unu diras: 

— Estas terure. La milito produktis multe -da mizero. Mi jam 
tremas nun ĉe la penso, ke oni edukas infanojn por ke ili eble estu 
kripluloj pro malbenita milito. V - . V 

— Vi tute pravas, — respondas la alia: — la milito estas la plej 
granda sensencaĵo en la mondo. Estas nur bone, ke Ia viroj, kiuj 
estis dum la mondmilito ĉe la : batalfronto, en tranĉejoj por la interesoj 
de la kapitalistoj, nun ne plu volas scii ion pri nova milito. 

— Jes, .— rediras la unua: — ankaŭ mia edzo estis dum tri jaroj 
ĉe la fronto, dufoje vundita; li eĉ ne plu volas aŭdi la vorton “milito* 4 ; 
aŭdante ĝin — li tuj furioziĝas. Ho kiom multe tiam mi kun miaj 
infanoj .preĝadis al la kara dio pri sana reveno de mia edzo. Sed 
atendu iomete ĉi tie, mi volas aĉeti la etan infansabron, kiun mi tie 
vidas en la montra fenestro, por mia kvarjara trnbeto; jam delonge li 
deziras al si tian. 



KIEL KOMUNISTO 


PRI “ATTA TROLL“ DE HEINRICH HEINE 

N. VLADIMIROVIĈ 


La eldonejo de Ellersiek-Borel aperigis novan libron. La libro estas 
bona kaj la eldonejo ĝin reklamas. La reklamo estas tre impona. En 
“Germana Esperantisto“ ĝi okupas preskaŭ tutan paĝon. En tiu re- 
klamo ni Iegas: ^ •> 

— ĵus*alvenis ĉe ni: Heinrich Heine — Atta Troll: Somernokta 
sonĝo. * Traduko de Zanoni. ... 5 . $ . ^ 

— Heinrich Heine apartenas al tiuj germanaj poetoj, ■ kies verkoj 
posedos eternan valoron. ^En siaj poemoj li donacas kvazaŭ tutan 
mondon, kaj ĉiam li tuŝas aferojn, kiuj koncernas la tutan homaron.... 

— Atta Troll estas unu el la plej karakterizaj verkoj de Heine. 
Kiu ne konas ĉi tiun poemon, tiu ankaŭ ne konas la verkinton.... 

— La “heroo“ de la poemo, la urso Atta Troll, verdire ja estas 
mallerta komunisto, kiu fine estas konvinkata pri la absurdeco de siaj 
ideoj.. .. 

— La tuta sociala .problemo estas pritraktata en maniero, kiu me- 
morigas pri Esperantismo..... 

Ankaŭ en la libro mem, en la antaŭnoto de 1’tradukinto, ni legas: 
— Hodiaŭ mi prezentas al la Esperantistoj tradukon de “Atta Troll“, 
unu el la plej rimarkindaj poeziaĵoj de Heinrich Heine. La poeto 
mem nomis ĝin “la lasta arbarkanto romantika". ... 

Sekve al ni estas trudata konstatigo, aŭ almenaŭ tion pretendas la 

eldonintoj, ke Ia romantiko kaj la iluzioj pri la idealaj sociaj reformoj 

de la estonteco estis “unu fojon por ĉiam entombigitaj“ eĉ de tia 

eminenta poeto-socialisto, kiel Heine. Konvinkiĝu do ĉiuj vi ankoraŭ 

unu fojon “pri la absurdeco de viaj socialaj ideoj“! Kaj por tion 
• * ■ • . • * . . . 






J pruvi Heine estas vokata 

kielatestanto. 

Bone! Sed antaŭ ol fari nian ekzamenon de la verko, por kon- 

vinkiĝi, ĉu efektive Heine ankaŭ kondamnis per “Atta Troll“ la vantajn 
revojn de la homaro pri la sociaj reformoj, — ni mallonge- resumu 
la enhavon de la verko. / 

La temo de Ia poeziaĵo estas — en formo de humora satiro kaj 
paradio — pri urso Atta Troll, kiun ekspluatadis ursdresisto, dancigante 
lin dum foiro kune kun ursino Nigra Mumma. Fine la urso subite 
forŝiregis sin de sia sklavkateno kaj forkuris en montaron. Tie li kuŝas 

en sia kaverno kaj filozofias, instruante al siaj ses geidoj, ke ili malamu. 
la homojn, kiuj pretendas mondestrecon super la ceteraj bestoj surlatero. 






Mil diabloj! Tiuj homoj, 


“ Tiuj ĉefaristokratoj 




Malestimas la bestaron 
Arogante kaj fiere t 


Rabas niajn inojn, idojn t 
Katenumas, eĉ mortigas 
Nin, por fimarĉandi (— 
Nian felon, nian korpon. 

Atta Troll disvolvas tutan teorion pri la egaleco de Ia bestoj kun 
la homoj. Li trovas neniujn kvalitojn, en kiuj la homoj meritus esti 
pli preferindaj ol la bestoj. 




K- . 






ml Tre ekzakte? Ĉu leporoj 
Ne tamburas kontentige? 

• • i' 


Ĉu ne estas saĝaj hundoj, 
Eĉ ĉevaloj, kalkulantaj 


•r K 


■ V. 








Cu kastoroj ne eltrovis 
Specon de hidrostatiho? 
Ĉu ne al la cikonioj . 
Oni dankas la klisteron, 

Laŭ la ideo de Atta Troll — la naturo distribuis vivrajtojn .egale 
al ĉiuj bestoj, do ankaŭ al la homoj, sed tiuj ĉi lastaj uzurpis ilin, kaj 
metis sin en privilegian staton. Amuze priskribas Heine tiun ĉi filo- 
zofion de Ia ribela urso kaj humore konkludas: 

Plu ne volas mi raporti 
Pri la egalec'-manio 
De la urso, — kalkumnioj 
Kontraŭ nia homa gento; 

Ĉar finfine mem mi estas 
Ankaŭ homo, — ne ripeti 
Volas mi la sensencaĵojn 
Ofendantajn la honoron. 




"V:. v 

ffos, tni estas hom', — pli bona 
Estas mi ol best’ alia, 
Denaskiĝajn interesojn 
Mi neniam malkonfesos. 

En batal’ kun besf alia 
Mi fidcle batalados 

, 9 

Por la homo, - por la sanktaj 
Denaskiĝaj homorajtoj. 

KRITIKO 


♦ « 










Ho, certe, en la okuloj de tia supera estaĵo, kiel la homo, kreita 

similo, tiaj atencoj kontraŭ la superaj homaj rajtoj admi- 

nistri la teron estas vera.sakrilfgio 

Tatnen estas ne senfrukte 
Por la homo, kiu estas 
Besf pli alta, ke li sciu 




'Kion pensas malaltuloj. 

k'-i- 






Jes, malalte en malhelaj 
Sferoj de la sociaĉo, -| 
En malaltaj, bestaj rondoj, 
Regas nur tnizef kolera. 













Atta Troll kuŝas en sia mizera kaverno kaj arogante li neas la 

^ # 44 44 ^ ® 

ekzistantajn ĉiam de jarmiloj , konfirmitajn eĉ de la naturscienco“ 
superajn rajtojn de la homoj. La hom-avida, egoista besto — en kon- 
kuro kaptas ĉiujn havaĵojn de la tero kaj rabas ilin por si, malgraŭ 
ke laŭ la naturo li tion ne povas rajti. 

La komuna heredaĵo 
Iĝas hav individua; - 
“ Rajtoj de la posedado 
Oni diras — 

kaj propraĵo 

, • ■ 


Cu propraĵo? Rajt poseda? 

Ne! — Rabado! Ne ! Mensogo ! 
Tian ruzan sensencaĵon ~ ; 
Povis trovi nur la homo V 

Kontraŭnature la homo vestis - fremdan felon sur sian serpent-nud- 
econ kaj el fremda felo faris al si poŝon. 

Posedrajton ne ekkriis 
La naturo, ĉar sen poŝoj 
Eti la felo ja naskiĝas 
Senescepte ni estaĵoj! 








Eĉ ne unu el ni havas 
Denaskiĝe tiajn poŝojn 
En ekstera, korpa felo, 
Por kaŝkovri la ŝtelaĵon. 








. Arde Atta Troll indignas kontraŭ la maljustaĵoj de la homo kaj, 
kuŝante en sia rifuĝejo, li inspiras al siaj idoj (kaj precipe al unu sol- 
oreluleto) “grandan erarideon, minacantan la kulturon kaj surteran hu- 

manecon 

“Idoj “— Atta Troll murmuras, 
Sin turnante tien„ reen 
Sur kuŝejo scntapiŝa — * 

Nia estas U estonteco! 


Se urs* ĉiu, ĉiuj bestoj 
Pensus sarne kiel mi, | 
Per komunaj fortoj certe . 
Ni ja - venkus la tiranojn“. 

CIUJ 

Tiam 








Poi"koj, ĉevaloj, elefantoj, bovoj, lupoj, ŝafoj, simioj, leporoj - 
bestoj devas unuiĝi en konspiro kontraŭ la homa tiraneco. 

“falos la # reĝim’ ĝisnuna monopola“ kaj estos fondita “regno de la 
tutbestaro“ — sur “fundamento de la nepra egaleco“. 

Malbonodora, griza, mizera estas la kaverno de Atta Troll, sed alte, 
en hela lumo, en supraj ĉieloj ŝvebas la ravoplena animo de la urso 
kaj tie li vidas dion en aspekto de granda blanka urso, ĉirkaŭita de 
multaj sanktaj ursoj-termartiroj, dancantaj solene sanktan dancon ... 

*) Komparante la esp. tradukon kun la rusa, mi ne trovis tiujn ĉi ok versojn 
en la rusa teksto, sed nur punktaron. Evidente la rusa cenzuro antaŭrevolucia 
opiniis .tiujn ĉi ideojn tro danĝeraj, eĉ prezentate en ridinda formo. — N. V. 

Tiel revantan Atta’n Troll oni tromprimede elvokas el lia rifuĝejo 
kaj plenan da esperĝojo pafmortigas el embusko. 




# 






Tiel falis la heroo, 

Kaj li mortis. Sed senmorta 
Post la morto li leviĝos 
En la kanto de V poeto. 






Kaj li havos monumenton, 
Sur la kampoj de WalhaV, 
Kaj surskribon sur la ŝtono 
Jen en lapidara stiV: 


Li leviĝos en la kanto;. Atta Troll. Tendenca urso ... 

Lia gloro paŝos for Delogita de V spirito 

- Per troĥeoj kvarpiedaj De V epoko . Origine 

Tra la tuta vasta ter’. v “Sansculotte“ l ) en arbar\ 

% * V"* 

„ r . " vfZLV- , <* *• * ** * Jr % .j» Jk-.* 

Malbondanca; sincerecon 
Tamen en la vila brusto. 

Kelkafoje fiodora. 

Ne talent\ sed karaktero!“ 









Tia ĉi estas la enhavo de la verko. En . ĉiuj linioj de la libro 
videbliĝas granda simpatio de 1’aŭtoro rilate al sia amuza heroo; la 
pikoj ne estas mokoj, sed bonhumoraj ŝercoj; kaj klare, reliefe aperas 
antaŭ la legantoj la bona, bela animo de V urso revema, persekutata 
kaj malfeliĉa. Sange vundas la koron Ia noblaj revideoj kaj la tragedia 
sorto de V urso. Estas maldolĉa rido. Tiel t)ni ne verkas por mortige 
moki iun aferon. Tiel oni ŝercas nur, kiam la koro estas ■ plenigita 
per akra bedaŭro pri iu karaĵo frakasita. Tiel oni ridetas, kiam mor- 
tas amita persono. 

Se ni atente trarigardos la enhavon, ni ne trovos lokon, kie Ia ideoj 
de Atta Troll estus evidentigataj kiel nerealigeblaj. Certe, la neebleco 
de T unuiĝo de ĉiuj bestoj kontraŭ la homo (ne parolante jam pri 
neunuiĝeblo de lupoj kaj ŝafoj) estas klara per si mem kaj ĝuste tial 
ĝi. estas komika. Sed se la aŭtoro havus taskon montri fiaskinta tiun 
ĉi ideon, li montrus ĝian fiaskiĝon internan, sed ne krudan perforton 
super ĝi elekstere. Tial la fiasko de la ideo ne estas konvinkiva. An- 
kaŭ klaras el la enhavo, ke Atta Troll mortis en la kulminacia momento 

* y * * - _ * .* 

de sia revado, sed ne kiel “konvinkita pri la absurdeco de siaj ideoj , 
kion trudas al li la tro senceremonia eldonejo Ellersiek kaj Borel. Certe 
alian agmanierdn ol la suprenomita sentakta fiago, vi ne povus atendi 
de la “neŭtrala“ eldonejo, konata pro siaj tendencaj eldonaĵoj dum la 
mondmilito. - 


j ^ 1 ) Senkulotulo, t. e. ano de la revolucia klaso dum la granda franca revo- 
lucio 1793, nomita tial, ĉar li ne portis la culotte on de 1'aristokratoj, sed 
longan pantalonon. 

















KRITIKO 


Ankoraŭ pli , malĝentila evidentiĝas esti Ia insinuacio de la el- 
donejo, se en la sama libro ni tralegas la antaŭparolon de I aŭtoro 
mem. En la antaŭparolo Heine rakontas pri la cirkonstancoj, inter 
kiuj li verkis “Atta Troll“. ĉi estis verkita en la jaro 1841, do en 
la epoko antaŭ Ia glora revolucia dato 1848, kiam unuflanke kreskis 
en la publiko la ribelemaj tendencoj kaj aliparte prosperis la tielnomata 
politika poeziarto. Laŭ sia progresema mondkoncepto Heine certe ne 
povis iari sian muzon “servistino de la kristana-germana nacieco“ kaj 
ankaŭ, estante poeto lirika, ne povis jungi ŝin laŭ severaj postuloj de 
la politikaj doktrinuloj tiamaj. Tial en “Atta TroH“ esprimiĝis kelk- 
rilate kiel en la tono, tiel ankaŭ en la enhavo la protesto kontraŭ 
ambaŭ ĉi tendencoj. Tial estas klare, ke jam laŭ la unuaj fragmentoj, 
presitaj el “Atta TroIl“, oni kulpigis Heine “ne nur pri literatura, sed 
ankaŭ pri socia malprogresemo, eĉ pri. mokado kontraŭ plej sanktaj 
homarideoj“. 

Ni vidas, ke la eldonejo Ellersiek-Borel ankaŭ kaptis tiun ĉi punkton, 
sed nur el alia politika tendaro^al kiu tia - 4 ‘mokado“ estas kontraŭe 
- dezirinda, por batali kontraŭ la malagrablaj por ĝi ideoj. Cetere ni 
" vidu, kion Heine respondas al tio: 

— ... Mia poemo eble estas riproĉinda. Sed vi mensogas, 
. Brutus, vi mensogas, Cassius, kaj ankaŭ vi mensogas, Asinius, asert- 
ante, ke mia mokado trafas tiujn ideojn, kiuj estas valora akiraĵo de 
1’homaro, kaj por kiuj mi mem tiom batalis kaj suferis! Ne, — ĝuste 
tial, ĉar tiuj ideoj konstante sin prezentas al la poeto en plej brila 
klareco kaj grandeco, tiom pli nekontraŭstareble lin kaptas ridemo, 
kiam li vidas, kiel krude, maldelikate kaj mallerte tiuj ideoj povas esti 
interpretataj. Tiaokaze li ŝercas pri ilia laŭepoka “ursa feIo“. Ekzistas 
speguloj, facetitaj tiom erarige, ke eĉ Apollo en ili vidiĝas kiel kari- 
katuro kaj instigas al ridado. Sed tiuokaze ni vidas nur pri Ia kari- 
katuro, ne pri la 'dio. 

Eble oni povas laŭ certa frazo el la supra citaĵo pretendi, dironte, 
ke tamen Heine mokis la “ursan felon“, la mallertan kripligon de 
l’ideo. Sekve li kondamnis la urson. Ĉu vere?' Sed ne kaj ne! La 
afero estas nur ŝerco, ne moko! Estas granda diferenco. 

Ankaŭ konsiderinde estas, ke ĝuste en la persono de kruda urso, 
en la epoko de la kamparana revolucio, Heine pentris sian heroon de 
la liberiga ribelo kaj egaleca ideo. Tio estas tre signifa. 

Tiel la originalaj paroloj de Heine mem la “absurdaj“ ideoj de 
Atta Troll ricevas senmakule brilan aŭreolon. Plie — ili en la nuna 
' tempo akceptis ankoraŭ pli grandan aktualan signifon, kaj ne vane la 
libreto estas aperigita ĝuste nun, kiam la testamento de Atta Troll, 
donita al lia unuorela fileto ĵure sur la sanga ŝtono de la Drudoj, 

. modemiĝis. ' 

Urso! U. R. S. S. Ĉu ne estas vi, kiu fine post longjara sklav- 
eco forŝiregis vin el la katenoj kaj en densa arbaro instaligis vin? Ĉu 

ne vi en via nesto lulas noblan revon pri la nova regno de Tegaleco, 
kiel Atta Troll? Ĉu ne vin oni ĉasas el ĉiuj flankoj? Ĉu ne estas 

vi, pri kiu Heine volis verki novan kanton, kiam li en “Atta Troll“ skribis:- 

* * • . 

• - • /£ ' .*>. . 5-„ . • ■ ,* > - , V . - 

lom poste mi raportos y 
: Kiel ld, ursid’ t plenumis l 
Sian ĵuron; nia liro 
I Gt° ros ti n * en inoveposo» 

-i- * • 

La unuorela ido de Atta Troll # plenumis sian ĵuron, faritan al la 
patro. La naivaj revoj de Atta Troll realiĝas pli grandskale, ol estis imageble. 














La Iibro “Atta Troll" de Heine estas bona libro! 

La prilingvajn decidojn de ĵus pasinta SAT-kongreso ni devas konsideri, 
kiel tumopunkton en historio de esperanta lingva evoluo. Ĉi-tio igas nin 
observi la lingvan evoluon de esperanto dum la lastaj 10—15 jaroj kaj fari 
necesajn konkludojn. Ĉi-tio donos, interalie, ankaŭ eblon ankoraŭ fojon 
kontroli, ĉu , estas efika kaj ĝusta la vojo de 1’ natura evoluo, testamentita 
de Zamenhof. * : ^ c ; ' , : ? 

Neniam j*is nun esperanto tiel forte evoluis, kiel dum la pritraktata 
periodo. Esperanto dum la jardekkvino progresis en ĉiuj direktoj: aperis kaj 
rajtiĝis novaj afiksoj novaj radikvortoj, eĉ kelkiuj plisimpligoj. 

Novaj afiksoj: La nombro de P afiksoj en esperanto ĝis la pritraktata 
periodo preskaŭ ne ŝanĝis: sendispute ricevis plenan vivrajton nur unu sufikso 
■ -flrĉ, kaj krome oni nur komencis provuzi la sufiksojn -oz y -iv, iz. La pasinta 
jardekkvino faris en ĉi rilato saltegon supren: dum la periodo la vivo plen- 
rajte akceptis sufiksojn: -oz, -end,-i (kiel sufikso de lando). Malpli sendubaj 
estas, sed grandajn teoriajn disputojn jam ne aperigas sufiksoj -iz. iv, -atr 
kaj prefiksoj mis- kaj retro-. Ĉi sufiksoj jam aperis eĉ sur la paĝoj de iuj 
lernolibroj (certe, kun voko singardeme uzi ilin). 

Kalkulinte la kvanton de ĉi novaj afiksoj, ni konstatas, ke la ĝenerala 
nombro de esperantaj afiksoj dum la periodo treege plimŭltiĝis (precipe, se 
ni komparos la plimultiĝon kun la samo dum V antaŭaj periodoj). Tial esperanto, 
ŝajnas, nun povas en ĉi regiono fari grandan halton, dum kiu la vivo bone 
||B| * rekontrolos la afiksajn akiraĵojn. 

Tabelo de pronomoj kaj proverboj. La tiel malamegata de idistoj tabelo 
dum la periodo ne nur ne malaperis, sed montris tian vivkapablon, ke ĝi eĉ- 
plikreskis. En ĝi aperis ali- kaj kelki* vortoj. Kvankam ne ĉiuj formoj, deriv- 
ataj de 1’nomitaj vortoj nun estas praktike uzataj, tamen ili estas tiel kom- 

preneblaj al ĉiuj kaj tute ne rompantaj la principon de 1' tabelo, ke ilian eston 
en la lasta oni devas opinii sufiĉe stabila. v . ' '$ ) | • 

Oni devas noti gravegajn simpligojn, kiuj aperis ankaŭ en la tabelo: ni 
parolas pri ci anstataŭ ĉi-tiu kaj ti-kiu, ti kiuj anstataŭ tiu-kiu, tiuj-kiuj. En 
ĉi okazo ni havas gravegan ekzemplon de 1 efiko, kiun faras parola lingvaĵo 
kaj ĝiaj prononcaj postuloj. ' 

Novaj radikvortoj. Plej malmulte ni certe havas disputojn kaj bruparolojn 
pri novaj radikvortoj. La lastaj iel nerimarkeble penetras en niaj gazetoj> 
sufiĉas, se nova radikvorto estas eĉ unufoje aperinta en iu presaĵo, por bon- 

intencaj vortaristoj tuj metu ĝin en vortarojn. Sed, interalie, nome pri ĉi-tio 
oni devas plejparte kriegi kaj disputi; nome ĉi-tie estas granda danĝero por 

nia lingvo. Kontraŭuloj de novaj afiksoj ordinare krias: ‘ffor idistajn afiksojn! 
ĉi-tion oni prenis el ido! u Kaj kriante tiel oni eraregas, ĉar esto en ido de 
ĉi internaciaj afiksoj (ni ĉi-tie tute ne tuŝas la demandon pri kvalito de ili) 
tute ne signifas, ke esperanto prenas ilin el ido. Sed kiam en la lingvon 
sensisteme enradikiĝas ofte sen iu serioza bazigo aro da novaj radikvortoj, 
tiam estis pli multaj motivoj paroli pri idistaj inkliniĝoj kvankam ni eĉ ne 
renkontus la proponitajn radikvortojn en idistaj vortaroj: rigardu do ne ekster- 
aĵon, sed esencon! Se vi, ekzemple, proponas vortojn M majorito“ kaj “mi- 
norito M (plimulto kaj malplimulto), vi riskas ĉi-tie en pli alta grado fali en 
idistan rondkavon, ĉar, enkondukinte kvankam tre intemaciajn, sed paralelajn 
vortojn kun jam ekzistantaj en esperanto derivaĵoj, vi rompas la vicon da plej 
gravaj principoj en nia lingvo. 

Tamen, la tasko de nia artikolo nun ne estas kritiko de erare enkonduk- 
itaj radikvortoj. Tial ni iru pluen kaj observu flue la konkeraĵojn de esper- 
anto en regiono de radikvortaro, ĉar tie-ĉi ni hav^s ankaŭ grandajn kaj gravajn 
akirojn. 

La radikvortaro de esperanto evoluis dum la jardekkvino jene: 

1. En direkto de natura diferencigo de ĝeneralaj. konceptoj, esprimataj 
antaŭ tio per ordinara esperanta vortfarado; ekzemple: anstataŭ “akvumi" 
nun oni diras: “irigaci M ; al “flugilo" oni aldonis w alo“ al M kuri M oni aldonis 
M fugi M ktp. ktp. 

2. En direkto de logika pliprecizigo, forĵetante la formojn logike dubajn. 
En ĉi direkto plejparte efikis la novaj afiksoj, precizigantaj esperantan vort- 
aron. Tamen, iuokaze ĉi-efikon havis ankaŭ enkonduko de aliaj aŭ tute novaj 
radikvortoj; ekzemple: anstataŭ w kreskaĵo“ (logike tre duba vorto) oni nun 
diras M planto M , vegetaĵo"; anstataŭ “brulo“, “brulego“, “dombrulo 1 * — “incendo u ; 
“vagonaro* 4 — “trajno“; *‘komercaĵo“ -— “varo“ ktp. ktp. 

3. En direkto de plisimpligo kaj mallongigo de ekzistantaj radikvortoj. 
Ĉi-tie oni akiris vicon da valoraj atingaĵoj, laŭgrade liberigantajn nian lingvon 
de balasto, plejparte de troviĝantaj en multaj niaj vortoj sensencaj por ni 
latinaj sufiksoj. Ĉi-direkte la vivo daŭrigis- laboron, kiun jam faris koncerne 
multajn radikojn Zamenhof. mem kaj la kolektiva laboro de 1' antaŭaj periodoj. 

Ni nomu la plej gravajn ekzemplojn de ĉi simpligoj: 

1. Forĵeto de 1’finaĵoj -aci, - ia\ - uci: ekzemple — apeli, ekspozi, opozi, 
evolui k. a. laŭ la modelo de l oficialaj — agiti, atribui, deklami ktp. 

2. Forĵeto>de -ia, -io: ekzemple — irigaci, poligama, presbiopa k. a. laŭ 
modelo de I oficialaj — demokrata, kalendaro,. pluvo ktp. 

3. Forĵeto de -iisto, -iulo; ekzemple — anatomo, biografo, geometro k. a.* , 
laŭ modelo de 1’oficialaj — filozofo, geologo ktp. 

4. Forĵeto de -ika, -iki: ekzemple — atlanta, eklekta, erota, fanata (fanta- 
ismo) k. a. laŭ modelo de: aŭtenta, aŭtopiata ktp. 

5. Mallongigo- kolo, -kulo, ŝanĝitaj en -klo: ekzemple — oraklo, ma- 

triklo, perpendiklo k. a. laŭ modelo de 1’oficialaj — binoklo,. miraklo; spek- 
taklo ktp.*). 

6. Aliaj mallongigoj: forĵeto de - ato , ekzemple, rezulto; -ario, ekzemple 

proleto ktp. . r . . ' 

• Ni montris ĉi-tie nur kelkiajn ekzemplojn de bonaj akiroj de esperanto 
en radikvortaro. Kaj ŝajnas al ni, ke eĉ Ia ekzemploj sufiĉe montris, ke evoluo 
de esperanto ankaŭ en plibonigo, pliriĉigo kaj precizigo de F vortaro estis dum 
la periodo tre grava kaj multdoninta. 

Do ni jam vidis, ke esperanto dum la pritraktata periodo evoluis en ĉiuj 
rilatoj kaj direktoj kun grandega forto kaj larĝo. Tamen, oni devas konfesi, 
ke plejmulto de 1' akiraĵoj, esploritaj de ni, kvankam jam konkeris por si rajton 
ne esti forpelataj el lingvaĵo de gazetaro, tamen tutplene ankoraŭ en vivon 
ne eniris. Ekzemple, ni prenu eĉ tiajn sendubajn sufiksojn, kiel - end kaj -i: 
ankoraŭ multaj esperantistoj ne encerbumis ĉiumomentan neceson de -end, 
ankoraŭ multegaj uzas, ekz., Francujo, Ĉeĥujo, Germanujo ktp. Kaj kion do 
ni parolas pri aliaj afiksoj, pri ali- kaj kelki-vortoj ktp. ktp. 

Unuvorte, ŝajnas al ni, ke al ĉiuj estas tute certe, ke pasos ankoraŭ multo 
da tempo, por I’ esploritaj, teorie jam konkerintaj por si akcepton novaj akir- 
aĵoj de nia lingvo plene neforigeble eniru esperanton. Estas evidentaj ankaŭ, 
ke ĉi-fakto de neplena eniĝo de l akiraĵoj en esperantistaj masoj signifas, ke 
ili ankoraŭ ne estas tute kontrolitaj de I* vivo, ke la vivo ankoraŭ donos siajn 
pliajn korektojn. Ni eĉ ne diras pri multegaj misakiraĵoj, kiuj ankaŭ dum la 
bruevolua periodo penetris esperanton: la vivo, esperende, dum sekvonta 
periodo bone kribrigos ilin. ^ 

La periodo de tiel brua evoluo de nia lingvo koincidis kun ankaŭ granda 
evoluo de esperantista proleta movado. La lasta fakto, interalie, estas unu 
el la kaŭzoj de tia torentsimila periodo de la lingva evoluo. Oni povas vidi 
ĉi-tion eĉ el tiu fakto, ke la lingva progreso de esperanto respeguliĝis plejparte 
sur la paĝoj de proleta esperanta gazetaro (precipe de S/4 T), ke la novaj lingvaj 
akiroj havis praktikan provon en la maso de esperantistoj-proletoj. 

La lingvaj decidoj de la lasta kongreso de SAT respeguligis humorstaton " 
de Tproleta esperantista maso kaj montris, ke la lasta, kiel ni jam vidis, an- 
koraŭ ne povis tutplene percepti la akiraĵojn de 1'lastatempa lingva evolno 
kaj post farita granda progreso nun deziras haltiĝi iom por pli profunde 
absorbi siajn konkeraĵojn. 

Tial ni, ĉu progresemaj, ĉu konservemaj kamaradoj, konsiderinte la momen- 
ton de la haltiĝo, devas ĉiujn niajn penojn igi por profunda prilaboro prak- 
tika kaj. lasta kontrolo de 1’ akiraĵoj, kiujn donis al ni la evoluo de esperanto 
dum la lastaj jaroj. "-Ĉi-tiun laboron oni devas kunigi kun la ĝenerala utiligo " 
de grandegaj internaj riĉaĵoj de nia lingvo,-kiuj ne estas ankoraŭ aperigitaj 
praktike. 

Kaj kiam ni tute enigos en la nomita praktika laboro, ni eĉ ne rimarkos, 
ke nia lingvo Jevoluos pluen ĝis plia perfekto kun pli malmultaj eraroj de 
movado. La plua evoluo iros nur per elaperigo de 1’internaj valoroj de 
esperanto. 


*) Ĉi suprajn ekzemplojn mi prenis el P. Christaller. Deutsch-Esp-W6rterbuch 2 eld. 
1923. Berlin. 















GLACIA SELO DE TERA ATMOSFERO 

' H.MURAVKIN S v ' - 

‘'y *’ ' **>• • , r >* 

La plej lastaj esploroj pri la arkta lumo (Nordlumo) permesas supozi, ke 
la tera atmosfero ne transiras pograde en la senaeran universospacon, plenig- 
itan nur de elektromagnetaj spacaj kaj radiaj fortoj, sed estas limigita de 
glaciiĝinta globa sfero, konsistanta plejparte el gaseroj, precipe el tiuj de 
kristaliziĝinta nitrogeno. Sub ĉi sfero interpuŝiĝas niaj radio-ondoj, samkiel 
la konstante moviĝantaj aermasoj en la spaco, kies grando ampleksas nur 
kelkajn procentojn de la terglobo mem (dum la terradiuso longas 6000 km, 
la alto de la atmosfero estas taksata je 700 km). Oni povas nun 
imagi, ke dumnokte, kiam la sunradiado forestas, la firma sfero super 
la tero etendiĝas pli suben ol dumtage, aŭ ke ĝi almenaŭ sube estas pli 
konveksa (ĝibforma). Ja estas preskaŭ sendube, ke ĝia denseco kaj dikeco, 
samkiel ĝia relativa alto, estas influata de tiaj fenomenoj, kiel la tajdoj *) (for- 
kaj alfluoj), precipe se oni afentas, ke dum 24 horoj ĉiu punkto de la sfero 
havas unufoje la maksimumon kaj unufoje la minimumon de suna surradiado. 

La bazon por tiuj perceptoj liveris la esploradoj pri arkta lumo de pro- 
fesoro Lars Vegard, kiu lastjare malsukcesigis la malnovan teorion pri la 
estiĝo de la arkta lumo; tiu ĉi teorio perceptis kiel bazon la pogradan sen- 
finan maldensiĝon de gasoj en la supraj tavoloj de la atmosfero. Li pruvis 
per eksperimentoj laboratoriaj la verecon de 1’ supozo, ke nitrogenaj vaporoj 
ĉe treege malgranda temperaturo je alto 70—100 km kristaliziĝas, t. e. trans- 
formiĝas en firmajn formojn, per kio estas klarigata la verda koloro en la 
spektro de V arkta lumo. La sama tavolo, kiu laŭ la esploroj pri la arkta 
lumo difinas la dislokiĝon de verdaj linioj, estigas verŝajne la bluan koloron 
de la ĉielo. Praktikaj esploroj, faritaj ĉe etaj temperatŭroj en laboratorio, 
pruvis la ĝustecon de spektra analiza esploro de I’ arkta lumo kaj la fakton, 
ke Ia verda koloro de nitrogenaj kristaloj ankoraŭ restas post la fino de elektra 
surlumado, samkiel la ĉielo de norda nokto longe lumas post kiam la arkta 
lumo ĝin trazigzagis. : 

Parto de la esploroj estis entreprenita en la geofizika instituto de Tromsd 
(Norvegio). E1 35 spektraj linioj oni povis ne malpli ol 30 redukti je nitro- 
genaj kristaloj. La nitrogena tavolo pezas malpli ol la glacio kaj estas ŝveb- 
igata per elektra radiado. 

Se ni*antaŭe opiniis, ke la aera ĉirkaŭvolvo efikas kiel mola kuseno, gard- 
anta nian maljunan planedon en ĝiaj vojoj tra la universo kontraŭ danĝeraj 
alpuŝoj, ni nun devas ŝanĝi nian , percepton pri la plej altaj tavoloj de nia 
atmosfero. Nian teron ni povas kompari kun ronda ovo, kie la ŝela ovo estas 
la glacia sfero, la ovoblanko — la gasa atmosfero kaj la firma tero — la 
ovoflavo. - 

A . 

-Ciuj esploroj, faritaj ĝis nun por klarigi la veran konstituon de nia atmos- 
fero estis plejparte laboratoriaj kaj teoriaj. La esploraj balonoj kun registriloj 
ne povas nun plialtiĝi ol je 50 km, ĉar ili krevas pro manko de sufiĉa aera 
premo en la alto. Ion certan ni nur ekscios, kiam la teknikaj rimedoj pli- 
boniĝos tiomgrade, ke ni povos penetri en la plej altajn tavolojn de nia 
atmosf ero. 


•) La tajdoj ekzistas, sub influo de luna altiro, ne nur Ce la maro, sed ankaŭ ĉe la 

solidaj terpartoj kaj ĉe la aero. • 

La Bournville I.ernejoj 

EKSPERIMENTO CE BOURNVILLE 

PROORESEMA BUROA FABRIKLERNEJO EN ANOLIO 

Mark Starr ' 

Boarnville estas bela loko, tre proksima al la urbego Birmingham. Ĝi estas 
la hejmo de la mondfama ĉokolad-firmao Cadbury (Kadberi). Mi intencas 
rakonti, kiel en la fabrikejoj tie la laboristoj ricevas edukadon, sanprizorgon 
kaj eĉ partoprenis en la administrado de la firmao. Sed ne fdrgesu, ke la 
Cadbury’a fabrikejo, la belaj loĝdomoj inter la arboj, la komfortaj hejmoj 
por la maljunuloj ktp. ankoraŭ restas kapitalista afero. Interalie ĝi pruvas, 
- ke tre multe ekspluatas la ordinara kapitalisto. Sed la fondinto de la firmao 
estis abstinenca kvakero, ne diboĉulo, kiu malŝparas sian profitenspezon per 
lukso. La produktadon de kakao kaj ĉokolado ne interrompas la mistera 
krizo, kiel en, ekz., maŝinindustrio. Per bona varkvalito kaj saĝa reklamo 
(Bournville mem estas bonega reklamilo) la firmao tre- sukcesis. Simile al 
Robert Owen antaŭ jarcento en lia kapitalista periodo, G. Gadbury konscias, 
ke ,,malsaĝe estas mortigi la anseron, kiu demetas oran ovon“. La pli altaj 
salajroj ktp. avantaĝe por li allogas la plej bonan laboristaron. 

La historio de la edukad-fako ĉe Bournville estas jena: de 1906 jaro neniu 
13—16 jara persono povas labori en la Cadbury ? a fabrikejo sen ĉeesto,aI 
kurso en vespera lernejo. Poste la aĝlimo estis altigita ĝis 18 jaroj (21 por 
metilernantoj kaj 19 por komizoj). La lernejojn plejparte subtenis la loka 
ŝtat-aŭtoritato. En 1913 jaro la dumvesperajn kursojn anstataŭis la dumtagaj. 
Ĉiusemajne ĉiu junulo, ĝis li (aŭ ŝi) estas 18 jara, devis ĉeesti kursojn dum 
3 l /2—3 3 / 4 horoj kaj la firmao pagis salajrojn por tiu tempo. De 1914 ĝis 1919 
jaro la firmao aranĝis pluan dumtagan sendevigan kaj senpagan instruadon 

• t • * | , J 1 • | , A * • i ■ • •—» « • • m . • • A 

Du devigaj duontagoj 

Unu deviga duontago, unu nedeviga 

Komizo ĝis 19 j. 
Metilernantoj ĝis 21 j. 

Ceesto dum plua jaro 
laŭ plaĉo 










La firmao de Cadbury nun provizas la gimnastik-kaj naĝ-instruistojn kaj la 
kostumojn necesajn; ankaŭ ĝi disdonas specialajn premiojn. La ŝtata aŭt- 

oritato pagas la aliajn elspezojn. La lernoplano estas jena: 

Angla lingvo . 

Aritmetiko. 

Geografio . . . . , 

Historio. 

Laboreja Desegnado 
Lignolaboro . . . , 
Korpedukado . . . 

Geografio . . . . . 

Scienco.• 

Maŝin-Desegnado . . 
Metallaboro aŭ Arto 
Korpedukado . . . . 

Teknika Instruo en dumtaga klaso por Ĉarpent-Metilernantoj 








KURSOJ POR KNABOJ (16—18 JARAJ) 

. Matematiko .... I 1 /* horojn 

Angla lingvo. 3 / 4 » 

Angla literaturo . 
Aritmetiko .... 

Psikologio . 

Angla literaturo . . . 
Historio aŭ socia virto 
Gimnastiko . . . 

Historio aŭ socia virto 

Gimnastiko. 

Patrinec-arto. 

Kunveniĝo. 

. Ekzistas ankaŭ preparadklasoj, kamplernejoj, libertempaj lernejoj, sport-, 
vetur-kaj stud-kluboj, speciataj fakkursoj, bursarioj al universitatoj, Esperanta 
gmpo kaj popularaj lekcioj. En 1922—23 j. j. la studintoj nombriĝis jene: 
en la.-lemejoj — 
nedevigaj kursoj 


1369 Knabinoj kaj 549 knaboj; en la fabrikejaj fakkursoj kaj 
1416 studantoj.;£^|^\^HiHHMHHHMHttifl^^l 

Infanzorgo kaj Patrinecarto por pli maljunaj studentoj 

Du edukadkomitatoj — la vira kaj la virina 

administras la tutan aferon 

per ĉiumonata kunveno. En ĉiu komitato estas 2 direktantoj de la firmao, 
kiuj rajtas prezidi dum kunsidoj. Ankaŭ la firmao elektas 2 aŭ 3 spertulojn. 
En ĉiun komitaton la laborista kaj laboristina Fabrikej-Konsilantaroj elektas 
du anojn. Tiuj du komitatoj gvidas la stabon de 8 oficistoj. 

Mi kredas, ke nr laboristoj povas iom lerni de la edukado en Bournville 
kaj el ĝia kunigo de industiio kun lernado. La inteligenta firmao jam spertis, 
ke mekanika ripeta laboro en moderna fabrikejo stultigas laboriston. Ankaŭ 
necesas kursoj, en kiuj sin preparas la komencanto, elektiĝas Ia lertulo kaj, 
pli grave, la bonfarto de la firmao ŝajne identiĝas kun la propra bonfarto^de 
la laboristo. La reala rego restas en la mano de la kapitalista firmao. Ĉio 
por la laboristoj/nenio gajnita per ilia ago — jen estas la nova speco de 

bena aŭtoritato. Certe la brita ŝtato ne subtenus finance la edukadon al klaskonscio. 

• "• 

Sed la ordinara kapitalisto ne rigardas tiel antaŭen, kiel la Cadbury aj 
firmaanoj. La insulo de New Lanark (fabrikejo de Robert Owen) ne limigis 
la maron de ekspluatado en la antaŭa jarcento, certe la eksperimento de 
Bournville ne longe prokrastigos la disfalon de la malsaĝa socia sistemo. 

Komencas la aŭtuno kun siaj longaj 
vesperoj. Sopiro al bona legaĵo estas 

morpento, kiun vi, gek-doj, legantoj 
I I I ne preterpasigu vane. Samtempe aperas 

Kun la tre favora abontarifo kaj mult- 

ampleksa enhavtabelo en laŝta nŭmero 

sia multvalora instruivaj enhavo, kiun 

atestas siaj kunlaborantoj, meritas la 
plej vastan disvastiĝon en la mondo. 

CIU ESPERANTOPAROLANTA LABORISTO 


LEOAS LA UNUAN SEMAJNAN . j 

LABORISTAN GAZETON EN ESPERANTO 

POSTULU PROVNUMERON ĈE 

ADHINISTRACIO DC S. A. T. 
LEIPZIO-ST OTTCRITZ, COLMSTRASSEI 

Jarabono al ‘Sennadeca Revuo 


¥ . . * *r_ 1 T «J 

Argentino 3 peaos; Aŭstrio 5 ŝil.; Belgio 15 fr.j Brazilo 
7 milr ; Britio 60 penc.; Bulgario 100 lev.; Ĉekoslovakio 
25 kr.; Danio 5 kr.;. Estonio, 300 mk.; Einnlando 30 mk. ; 
Francio 15 fr.; Germanio 3 mk. or.; Hispanio 6 peset.; 
Hungario 3 or. kr.; Italio 20 lir.; (apanio 2 jen.; (ugosiavio 
50 din.; Latvio 4 lat.; Litovio 7 lid.; Nederiando 3 guld.; 
Norvegio 5 kr.; Polio 3 zlot.; Portugalio 15 esk.; Rumanio 
150 lej.; Sovet-Unio 1,50 rubl.; Svedio 3 kr.; Svisio 5 fr.; 

Usono 1,50 dol. 




ABONU ĈE ADMINISTREJO: 

RICHADD LERCnNER ■ 
COLMSIRASSE I, LEIRZIG-SlOTTERIIZ 


(GERflANIO) 




Presejo: Uns-Produktivgenos*«nschaft, Leiprig (Germanio) 

